ועדת הכספים, כנסת 18, פרוטוקול מספר 759, 2011-05-24 11:50

משה גפני: אני פותח את ישיבת ועדת הכספים.

משה גפני: על סדר היום שינוים בתקציב 2011.

משה גפני: פניות מספר 150 ו-151 –

יצחק וקנין: אדוני, לפני שאנחנו נכנסים לזה, אתה רוצה שאני אקריא לך משהו?

משה גפני: בבקשה.

יצחק וקנין: כדי שכל הרפרנטים ידעו וישמעו טוב טוב.

יצחק וקנין: אנחנו העברנו את חוק פטור מדמי חכירה לחוכרים ותיקים בעוטף עזה, גבול הלבנון והגולן.

יצחק וקנין: חוק שעבר לפני מעל שמונה חודשים.

יצחק וקנין: קיבוץ אילות, קיבוץ של השומר הצעיר – ואני לא חשוד בעיניכם שאני נמנה עליו – כותב בעקבות החוק הזה מכתב למינהל ותראו מה עונה לו המינהל.

יצחק וקנין: "פטור מדמי חכירה לחוכרים ותיקים בעוטף עזה.

יצחק וקנין: סימוכין, מכתבך אלי מיום ה-13 בפברואר 2011.

יצחק וקנין: הבקשה הגיעה לידינו ונמצאת בטיפול במחלקה".

יצחק וקנין: "בהמשך למכתב שבסימוכין שנתקבל אצלנו, הננו להשיבך כדלקמן: אין שינוי מתשובתי אליך מיום ה-22 לפברואר 2011 ואנחנו עדיין מחכים להנחיות מפורשות מחשבות המינהל בירושלים בעניין הפטור מדמי חכירה".

יצחק וקנין: המכתב מה-16 במאי 2011.

יצחק וקנין: זאת אומרת, זה מכתב טרי משבוע שעבר.

יצחק וקנין: רבותיי, אנחנו מדברים על חוק שמונה חודשים ואיזה פקיד – אני לא יודע מי הוא וגם לא מעניין אותי – אומר מה שאומר.

יצחק וקנין: כל התיק הזה מעוכב.

יצחק וקנין: או שאנחנו מחוקקים או שאנחנו לא מחוקקים.

יצחק וקנין: או שיש סדר במדינה או שאין סדר במדינה.

יצחק וקנין: הכול יהיה מעוכב.

יצחק וקנין: אני מעכב הכול.

יצחק וקנין: תודיעו לי שזה לא מעוכב והכל בסדר, אני מוריד את הרביזיה שלי.

יצחק וקנין: זאת בושה וחרפה.

יצחק וקנין: זאת תשובה של פקיד.

יצחק וקנין: לפני שמונה חודשים חוקק חוק של הכנסת וזאת תשובה של פקיד.

יצחק וקנין: דרך אגב, זאת גם הייתה החלטת מינהל לפני שאני הבאתי את החוק.

יצחק וקנין: זאת הייתה החלטת מינהל.

יצחק וקנין: זאת בושה וחרפה מה שקורה כאן.

ציון פיניאן: יפורק המינהל.

משה גפני: אתה צודק.

משה גפני: גם אני הייתי יכול להביא דוגמאות, אבל הדוגמה הזאת מספיקה.

משה גפני: פניות מספר 150 ו-151 – יש מישהו שרוצה להסביר?

ציון פיניאן: מינהל אזרחי.

משה גפני: יש מישהו שמסביר את זה או שאני עובר הלאה?

פניה קירשנבאום: תעבור הלאה.

משה גפני: פניות מספר 172 עד 174 – הגנת הסביבה

מיכל שינוויל: הפנייה הזו נועדה להעביר כתשעה מיליון שקלים במזומן ו-12.5 מיליון שקלים בהרשאה להתחייב למשרד להגנת הסביבה בעיקר למימון הוצאות תפעול המשרד ולצורך ביצוע החלטת ממשלה.

משה גפני: אנחנו מצביעים.

משה גפני: ה צ ב ע ה פניות 172 עד 174 – אושרו פה אחד

יצחק וקנין: רביזיה.

משה גפני: הפנייה אושרה ויש בקשה לרביזיה של חבר הכנסת וקנין.

משה גפני: פניות מספר 175 עד 177 –

מיכל שינוויל: העברה לרשות הטבע והגנים לכמה נושאים, להשתתפויות של משרדי ממשלה בהתאם לתוכנית להחלטות ממשלה לעידוד פנאי ונופש בחיק הטבע ולנושא שיקום אתר עובדת.

משה גפני: כמה כסף עולה שיקום אתר עובדת בסך הכול הכללי?

מיכל שינוויל: שיקום אתר עובדת מוערך בשמונה מיליון שקלים.

משה גפני: כמה הושקע עד היום?

מיכל שינוויל: ההחלטה הייתה רק באמצע שנה שעברה ועד היום הועברו על ידי המשרדים, אני חושבת שהתוכנית היא על פני חמש שנים.

משה גפני: בסביבות מיליון וחצי.

מיכל שינוויל: משהו כזה.

משה גפני: כמה יש כאן?

מיכל שינוויל: כאן יש חצי מיליון ממשרד התיירות.

משה גפני: בסדר.

משה גפני: אנחנו מצביעים.

משה גפני: ה צ ב ע ה פניות מספר 175 עד 177 – אושרו פה אחד

יצחק וקנין: רביזיה.

משה גפני: הפניות אושרו.

משה גפני: יש בקשה לרביזיה של חבר הכנסת וקנין.

משה גפני: פניות 178 עד 180 – החטיבה להתיישבות הסכם קואליציוני של ישראל ביתנו.

מעין נשר: הפנייה נועדה להעביר 28 מיליון שקלים לחטיבה להתיישבות בהתאם להסכם הקואליציוני עם ישראל ביתנו.

יעקב אדרי: מה זה בדיוק?

זהבה גלאון: מה החטיבה אמורה לעשות?

מעין נשר: החטיבה להתיישבות משקיעה בתשתיות התיישבותיות.

מעין נשר: החלוקה של ה-28 מיליון שקלים, יש חלוקה פנימית בין המחוזות, מחוז צפון, מחוז מרכז ומחוז דרום שמקבלים כל אחד לפי חלוקה כך שסך התקציב מתחלק לשלושה שלישים ובכל המחוזות החטיבה פועלת לפיתוח תשתיות התיישבותיות.

זהבה גלאון: מה זה אומר פיתוח תשתיות התיישבותיות?

זהבה גלאון: שמענו שזה עובר למחוז צפון, דרום ומרכז ואני רואה כאן למשל מרחב מרכז הר חברון.

זהבה גלאון: מה זה אומר פעולות תשתית בחברון?

זהבה גלאון: מה הכוונה?

מעין נשר: החטיבה עושה כל מיני פעולות לתמיכה בהקמה של ישובים.

מעין נשר: היא גם תומכת במרכזים לפיתוח יזמות בישובים החדשים, גם תומכת בתשתית הישוב שזה החל מהקמת בניינים, כבישים, דרכים בתוך הישוב.

זהבה גלאון: אדוני, בקיצור מכסים את ההתיישבות בחברון.

זהבה גלאון: מפתחים את ההתיישבות בחברון במסגרת ההסכם הקואליציוני עם ישראל ביתנו.

משה גפני: נכון.

זהבה גלאון: כך הולך התקציב.

משה גפני: זה במסגרת ההסכם הקואליציוני עם ישראל ביתנו.

משה גפני: נכון.

משה גפני: מה זה דרום וצפון?

מעין נשר: חטיבה אחראית גם על פיתוח התיישבות בנגב ובגליל והיא עושה את אותם הדברים גם בישובים בצפון ובדרום.

משה גפני: את יכולה להגיד מה אלה הישובים בנגב ובגליל?

מעין נשר: איזה ישובים?

משה גפני: כן.

מעין נשר: אין לי רשימת שמות אבל אני יכולה לבקש שיעבירו לי.

ציון פיניאן: אני מבקש את הרשימה של הישובים.

משה גפני: כן, אבל אנחנו נצביע.

ציון פיניאן: כן, נצביע.

מעין נשר: בנוסף מועברים כאן 4 מיליון שקלים בהשתתפות משרד נגב והגליל לפיתוח כפרי סטודנטים, עמותת יעלים בדרום.

משה גפני: משרד נגב וגליל לא קשור להסכם הקואליציוני של ישראל ביתנו.

מעין נשר: לא.

מעין נשר: ה-28 מיליון זה ההסכם הקואליציוני ועוד 4 מיליון ממשרד נגב וגליל.

ציון פיניאן: אדוני היושב ראש, תסמוך על כך שמחר יופיע בעיתון שזה הנגב והגליל.

משה גפני: הכול.

ציון פיניאן: הכול.

מעין נשר: לא, לא הכול.

פניה קירשנבאום: למה?

משה גפני: כך הוא טוען.

משה גפני: הוא יודע מה שהוא טוען.

משה גפני: בגלל שמישהו יפרסם שכל ה-32 מיליון שקלים זה הסכם קואליציוני.

ציון פיניאן: כל הנכווה ברותחין נזהר בצוננין.

זהבה גלאון: אדוני, אפשר לפצל את ההצבעה בין כפרי הסטודנטים לחברון?

משה גפני: לא, אין דבר כזה.

יצחק וקנין: מה איכפת לך?

יצחק וקנין: ממילא אני עושה רביזיה.

פניה קירשנבאום: קודם כל, חלק באמת הולך לחברון ואני גאה בזה.

פניה קירשנבאום: שנית, לא הכול הולך לחברון.

אורי אריאל: להר חברון.

פניה קירשנבאום: להר חברון, אבל לא הכול הולך.

ציון פיניאן: חברון היא חלק מארץ ישראל.

פניה קירשנבאום: הולך לפיתוח התיישבות.

זהבה גלאון: ברור.

זהבה גלאון: מה זאת אומרת.

זהבה גלאון: מאז ומתמיד.

פניה קירשנבאום: זאת רק הערה שהייתי חייבת להעיר.

משה גפני: אנחנו מצביעים.

משה גפני: ה צ ב ע ה נגד – 1 פניות 178 עד 180 – אושרו

זהבה גלאון: אני נגד.

יצחק וקנין: רביזיה.

משה גפני: הפניות אושרו.

משה גפני: רביזיה של חבר הכנסת וקנין.

משה גפני: פנייה מספר 181 – חינוך

אורי שמרת: הפנייה נועדה לתקצב 329,679 אלפי שקלים בהרשאה להתחייב שעיקרה הוא תוכנית התקשוב, תוכנית חותם וביצוע מחקרים בינלאומיים.

אורי שמרת: כמו כן הפנייה נועדה לתקצב שינויים פנימיים בתקציב משרד החינוך הכוללים בין היתר את הנושאים הבאים: האחד, העברת 41.6 מיליון שקלים עבור השתלמויות בהתאם להסכם אופק חדש.

אורי שמרת: השני, העברת 55 מיליון שקלים עבור שיפוצי בתי ספר במשך חופשת הקיץ.

אורי שמרת: השלישי, העברה של 3.8 מיליון שקלים עבור הזנת תלמידים במערכת החינוך.

אורי שמרת: הרביעי, העברת 31.3 מיליון שקלים עבור שכר לימוד בשיעורי עזר לתלמידי נעלה, שאלה תלמידים עולים ללא הורים.

משה גפני: אנחנו מצביעים.

משה גפני: ה צ ב ע ה פנייה מספר 181 – אושרה פה אחד

יצחק וקנין: רביזיה.

משה גפני: הפנייה אושרה.

משה גפני: יש רביזיה של חבר הכנסת וקנין.

משה גפני: משה, לגבי החלוקה של תנועות הנוער, בעבר החלוקה של תנועות הנוער הייתה כך שלשין-שינים היו שלושה מיליון ולתנועות הנוער היו שבעה מיליון.

משה גפני: אני מבין שעכשיו זה השתנה.

משה גפני: יש חמישה מיליון לטובת השין-שינים וארבעה מיליון לטובת תנועות הנוער.

משה גפני: למה החלוקה הזאת?

משה גפני: למה היחס הזה השתנה?

משה גפני: מי ביקש את השינוי הזה?

משה גפני: אנחנו כל שנה מעבירים את זה.

משה גפני: אנחנו צריכים לזכור שאנחנו תקצבנו בבסיס שמונה מיליון שקלים שזה כבר עדכן את הבסיס של התקנה, מה שהיינו מעבירים במהלך השנה.

משה גפני: התוספת שהוספנו עכשיו לצורך השלמה, שזה יגיע לסכום שהיה בשנה שעברה.

משה גפני: זה הסכום הנדרש

משה גפני: בסדר, אבל בשנה שעברה ולפני שנתיים, מה שאני מכיר, מה שהיה כאן בוועדה, הייתה חלוקה כזאת שהיה בערך 10 מיליון שקלים – עכשיו אלה תשעה מיליון שקלים – כאשר שבעה מיליון הלכו לתנועות הנוער ושלושה מיליון הלכו לשין-שינים.

משה גפני: זאת הייתה פחות או יותר החלוקה.

משה גפני: עכשיו החלוקה השתנתה בדיוק הפוך, ארבעה מיליון לתנועות הנוער וחמישה מיליון לשין-שינים.

משה גפני: בגלל שעדכנו את תקציב תנועות הנוער בבסיס בארבעה מיליון.

משה גפני: הגדלתם?

משה גפני: הגדלנו בבסיס.

משה גפני: זאת הסיבה?

משה גפני: זאת הסיבה.

משה גפני: התוספת הזאת של התשעה מיליון חולקה בצורה כזאת שנגיע לסכום של שנה שעברה פחות או יותר.

משה גפני: לא הגדלתם בבסיס את השין-שינים?

משה גפני: פרט לתקציב של העברה של עודפים מחויבים, שזה לא חלק מתקציב השנה.

משה גפני: יש תקציב של מחויבים של ארבעה מיליון ו-900 אלפי שקלים, שמונים אחוזים שקיבלנו, קרוב לחמישה מיליון, ואלה הם עודפים מחויבים אבל זה על חשבון שנה שעברה ולא חלק מהתקציב השנה.

משה גפני: התקציב של השנה עומד פחות או יותר על אותו סדר גודל של שנה שעברה.

משה גפני: זאת החלטה של השר?

משה גפני: אני מעריך שכן.

משה גפני: החלוקה הזאת, מה ששאלתי עכשיו את משה, איפה התקבלה ההחלטה הזאת?

משה גפני: אני לא נגדה, אבל אני שואל איפה היא התקבלה.

משה גפני: אני מאמין שגם השר היה מעורב בה.

משה גפני: שום דבר לא בעייתי אבל אני רוצה לדעת למה השתנה משנה שעברה ומלפני שנתיים.

משה גפני: פניות מספר 182 עד 184

חן לב: הפנייה נועדה לממן פרויקטים שונים בממשל זמין, במסגרת יחידת ממשל זמני של החשב הכללי.

משה גפני: מה זה ממשל זמין?

חן לב: ממשל זמין זו היחידה שפועלת תחת חטיבת הטכנולוגיות של החשב הכללי ומפתחת יישומים ברובם אינטרנטיים ובאופן כללי טכנולוגיים שונים לשימוש משרדי הממשלה.

משה גפני: זה פרויקט מרכבה?

חן לב: לא.

חן לב: זה פרויקט שמקביל לפרויקט מרכבה.

משה גפני: מה זה מרכבה וממשל זמין?

חן לב: זה שם התוכנית.

חן לב: לדעתי זה שם התחום.

משה גפני: מרכבה וממשל זמין.

חן לב: נכון.

חן לב: שם התחום הוא מרכבה וממשל זמין ותחת התחום הזה קיימות שתי תוכניות.

משה גפני: מרכבה הצליח?

חן לב: מרכבה מצליח.

חן לב: הוא בשלבי פריסה כרגע.

משה גפני: אני מבקש שיבוא לישיבה הבאה מישהו שיסביר לי את מרכבה.

משה גפני: אני שומע ממשרדי הממשלה שיש כאלה שטוענים שזאת קטסטרופה.

משה גפני: יכול להיות שאני טועה.

משה גפני: אני מבקש להזמין לישיבה הבאה מישהו מפרויקט מרכבה.

חן לב: אפשר להעביר את הבקשה.

משה גפני: כן.

חן לב: הפנייה של ממשל זמין מותנית בדיון בנושא המרכבה?

משה גפני: אין פה שום דבר בוועדה הזאת, משהו שמותנה במשהו.

משה גפני: אין התניות כאלה ואין דבר כזה.

משה גפני: אני כחבר ועדה, לא כיושב ראש, רוצה להבין על מה אני הולך לאשר 22 מיליון שקלים.

חן לב: אני אשמח להסביר.

משה גפני: לא, אני רוצה את איש המקצוע.

משה גפני: אתה רפרנט מאוד מכובד של משרד האוצר אבל אני רוצה את אנשי המקצוע של פרויקט מרכבה, אחרי שאישרנו עשרות או אולי אפילו מאות מיליונים לפרויקט הזה ואני שומע תלונות ממשרדי הממשלה.

משה גפני: אני מבקש שלישיבה הבאה יבוא מישהו.

משה גפני: אני לא רוצה לקבל ביקורת בתקשורת על כך שאני מאשר ככה סכומים כאלה בלי שאני יודע או כשאני יודע שיש בעיות.

חן לב: אדוני היושב ראש, אני מבקש לחדד את הנקודה.

משה גפני: אין צורך, אבל בבקשה.

חן לב: פרויקט מרכבה הוא פרויקט שמתנהל, כמו שאמרתי, במקביל לפרויקט ממשל זמין.

חן לב: אני אחראי על התקציב של שני הפרויקטים האלה ואני אשמח לספק מידע נוסף לגבי מה שהולך להיות מיושם בממשל זמין שאין לו דבר וחצי דבר עם פרויקט מרכבה.

משה גפני: אתה לא רוצה בשום פנים ואופן שיבואו האנשים המקצועיים של הפרויקט הזה, של ממשל זמין ומרכבה?

חן לב: אני אשמח מאוד שיגיעו האנשים המקצועיים.

משה גפני: גם אני אשמח.

חן לב: של פרויקט מרכבה כדי להסביר את פרויקט מרכבה, אבל אנשי פרויקט מרכבה לא קשורים לפרויקט ממשל זמין.

משה גפני: אבל אנשי ממשל זמין יכולים לבוא בשבוע הבא ביחד עם אנשי פרויקט מרכבה?

חן לב: אנשי ממשל זמין יכולים להגיע עם או בלי אנשי פרויקט מרכבה.

משה גפני: הם יכולים להגיע?

חן לב: הם יכולים להגיע בלי קשר לאישור התקציב.

משה גפני: אני הבנתי שבלי קשר הם יכולים לבוא.

משה גפני: יחד עם יכולים לבוא.

משה גפני: התפקיד שלי הוא לראות איך פועלים מאות המיליונים שאנחנו מעבירים גם לממשל זמין וגם למרכבה ובזה תם הדיון.

משה גפני: הלאה.

יצחק וקנין: אתם חושבים שאנחנו כאן חותמת גומי שלכם.

יצחק וקנין: אנחנו מעבירים חוקים והם לא שווים כלום.

יצחק וקנין: אתם באים לכאן עם מאות העברות וכך אנחנו נראים.

יצחק וקנין: כך לא ילך לכם.

יצחק וקנין: אם זה ימשיך להיות כך, אנחנו נטרטר אתכם הלוך וחזור.

יצחק וקנין: בושה וחרפה.

משה גפני: פניות מספר 185 עד 186 -

אורי שמרת: הפנייה נועדה להעברת 5.8 מיליון שקלים מתקציב משרד התיירות לתקציב משרד החינוך בהתאם לתוכנית החומש לפיתוח אגודת אכסניות הנוער לשנים 2010 עד 2014.

משה גפני: זה בהתאם להסכם קואליציוני?

אורי שמרת: בהתאם לתוכנית חומש.

אורי אריאל: אני רואה את הבקשה ואני שואל אותך למה בתי ספר שדה לא בתוך התוכנית הזאת.

אורי אריאל: זאת תוכנית ארוכה ומתמשכת, בסדר.

אורי אריאל: למה בתי ספר שדה לא בתוכה?

אורי שמרת: יש תוכנית חומש לפיתוח אכסניות הנוער.

אורי שמרת: אתה שואל למעשה למה בתי ספר שדה לא בתוך תוכנית החומש.

אורי שמרת: אני יכול לבדוק לך.

אורי אריאל: היות וממילא תהיה רביזיה, תבדוק לנו ותן לנו את התשובות.

זהבה גלאון: לא היינו אמורים לקבל תשובה משבוע שעבר לגבי החטיבה להתיישבות, מה זה אותו מועמד ערבי לחטיבה להתיישבות?

זהבה גלאון: משרד החינוך לא היה צריך לתת לנו תשובה?

אורי שמרת: היום ראיתי את המייל שנשלח.

אורי שמרת: לדעתי בשעה 10 בבוקר נשלח מייל מרפרנט מקרו שלנו, עופר אוברלנדר, אליך.

פניה קירשנבאום: ליושב ראש או למנהל הוועדה?

אורי שמרת: לדעתי ליושב ראש, אם אינני טועה.

זהבה גלאון: ב-10 בבוקר הוא התראיין על הרבנים ולא היה לו זמן להסתכל על המיילים שלו.

משה גפני: קודם כל, היה לי זמן להסתכל על המיילים.

אורי שמרת: הנושא טופל וגם התקבלה תשובה.

משה גפני: אנחנו תכף נבדוק את זה.

משה גפני: אגב, אני מבקש להעביר למנהל הוועדה כדי שהוא יוכל להעביר לי, אבל בסדר, תכף נראה אם המייל הגיע אלי, ואם לא, יכול להיות שנסגור את משרד האוצר לשבוע כי משהו לא עובד שם.

אורי שמרת: אם אני לא טועה, בית ספר כדורי אמור להיפתח, אבל אני לא רוצה לעמוד מאחורי זה.

משה גפני: אם זה הגיע, תכף נראה.

משה גפני: אורי, קיבלת תשובה?

אורי אריאל: לא.

אורי אריאל: הוא אמר שהוא יבדוק וייתן תשובה.

משה גפני: בסדר, אנחנו מצביעים על זה.

פניה קירשנבאום: במילא יש רביזיה.

משה גפני: אנחנו מצביעים.

אורי אריאל: פעם כשהיה דיון על ממשל זמין, היושב ראש ביקש הסבר ואמר שנחכה להסבר.

משה גפני: זה לא אותו הדבר.

אורי אריאל: מאה אחוז.

אורי אריאל: את תצביע.

משה גפני: אנחנו מצביעים.

משה גפני: ה צ ב ע ה פניות מספר 185 עד 186 - אושרו

יצחק וקנין: רביזיה.

משה גפני: הפניות אושרו.

משה גפני: יש בקשה לרביזיה של חבר הכנסת וקנין.

משה גפני: פנייה מספר 187 – תוכנית ההתנתקות מה הולכים ללמד תלמידים על תוכנית ההתנתקות?

אורי שמרת: הפנייה נועדה להעברה של 16 אלף ו-161 אלפי שקלים עבור פעילויות לתלמידים בעקבות תוכנית ההתנתקות עבור שנת הלימודים תשע"א ותשע"ב, בהתאם להחלטת ממשלה 2377 מיום ה-4 בנובמבר 2010.

משה גפני: החלטת הממשלה אצלי לא אומרת שום דבר.

ציון פיניאן: להכין את התלמידים לעוד התנתקות?

משה גפני: מה זה החלטת הממשלה?

משה גפני: תסבירו לי מה הולכים ללמד את התלמידים.

פניה קירשנבאום: את הצלחתה של ההתנתקות הקודמת.

זהבה גלאון: האם מדובר לגבי התלמידים שהיו חלק מתוכנית ההתנתקות?

אורי שמרת: כן.

משה גפני: מדובר בין היתר בהסעות תלמידים, בטיפול פסיכולוגי, בתוספת שעות הוראה.

משה גפני: זה לאלה שהיו בהתנתקות.

משה גפני: צודקת חברת הכנסת גלאון.

משה גפני: זה לתלמידים שהיו במסגרת ההתנתקות ולא לתלמידים אחרים.

ציון פיניאן: אלה שחוו את ההתנתקות.

משה גפני: כן.

אורי אריאל: מדובר על תלמידים שפונו מגוש קטיף ויש כבר תכנית מתמשכת וזאת לא שנה ראשונה.

אורי אריאל: היא הולכת ופוחתת כל שנה, אבל עדיין היא ממשיכה כי מדובר בטיפולים פסיכולוגיים, סיוע בשיעורים בגלל המשבר שהם עברו.

אורי אריאל: אם בכל זאת מותר לי לבקש מחבר הכנסת וקנין לא לשים רביזיה, אני אודה לך.

משה גפני: אנחנו מצביעים.

משה גפני: ה צ ב ע ה פנייה מספר 287 - אושרה נמנע אחד.

יצחק וקנין: רביזיה.

משה גפני: הבקשה אושרה.

משה גפני: יש רביזיה של חבר הכנסת וקנין.

יצחק וקנין: מצטער, אורי.

יצחק וקנין: אני מציע לרפרנטים שעוד היום אני אקבל מכתב הבהרה מהמינהל, ואם לא, הכול יעוכב כאן.

משה גפני: פנייה מספר 188 –

חנן פריצקי: הבקשה נועדה לעשות שינויים פנימיים בתקציב משרד הרווחה, בעיקר הסדרה של ההוצאה המותנית וכל מיני תקנות שאוחדו ושינויים בין סעיפים.

אורי אריאל: בכמה כסף מדובר?

חנן פריצקי: אלה שינויים פנימיים.

חנן פריצקי: הכול שינויים פנימיים.

משה גפני: אנחנו מצביעים.

משה גפני: ה צ ב ע ה פנייה מספר 188 – אושרה פה אחד

יצחק וקנין: רביזיה.

משה גפני: הבקשה אושרה.

משה גפני: יש רביזיה של חבר הכנסת וקנין.

משה גפני: פניות מספר 189 עד 190 – סיב אופטי.

זהבה גלאון: מה זה הסיב אופטי הזה?

משה גפני: אין רפרנט.

משה גפני: אנחנו ממשיכים הלאה.

משה גפני: זאת כבר פעם שנייה שאין רפרנט בנושא הזה.

אורי אריאל: אני מבקש להסביר.

אורי אריאל: אל תצביע, בסדר.

אורי אריאל: יש חברות הסלולר שנותנות שירותים בכל הארץ, גם ביהודה ושומרון.

אורי אריאל: בגלל המבנה הטופוגרפי ביהודה ושומרון, יש אזורים ללא קליטה והיו כבר לא מעט אירועים ביטחוניים שאנשים נקלעו למצב שהם לא יכלו להתקשר, עיין ערך המקרה הכי מפורסם של משפחת צור, המשפחה של יואל צור מבית אל שהאישה והבן נרצחו ולא היה שם קשר בגלל מבנה טופוגרפי.

משה גפני: אני לא מבין.

משה גפני: רפרנט לא יכול לבוא ולהסביר את זה?

משה גפני: ריבונו של עולם, זה באמת לא בסדר הדבר הזה.

משה גפני: תגידו, למה לא מגיע הרפרנט?

אורי שמרת: באיזה תחום?

משה גפני: ביטחון פנים.

אורי שמרת: אני אבדוק.

מעין נשר: אנחנו נעביר את זה הלאה.

משה גפני: אנחנו סידרנו לכם טלפונים כדי שתתקשרו אליו שיבוא עכשיו כי אם הוא לא יבוא עכשיו, יכול להיות שלא ניתן לו לבוא בשבוע הבא.

משה גפני: זאת כבר פעם שנייה שזה קורה.

מעין נשר: אני מתקשרת.

משה גפני: מה שחשוב לו, הוא בא ומה שלא חשוב לו, הוא לא בא.

משה גפני: אני לא יודע מי זה.

משה גפני: תתקשרו אליו שיבוא.

משה גפני: אנחנו עוד יושבים כאן לדון בפניות.

משה גפני: פנייה מספר 191 - ניצולי שואה.

משה גפני: אין רפרנט.

משה גפני: אני מבקש שהרפרנטים יבואו.

משה גפני: יש לנו עוד עשר דקות.

משה גפני: פנייה מספר 194 –

אורי שמרת: הפנייה נועדה להעברת סך של 204,09 אלפי שקלים בהרשאה להתחייב מתקציב הפיתוח של משרד החינוך לרזרבה הכללית בגין כספים שהוקדמו משנת 2011 לשנת 2010 ואני אסביר.

אורי שמרת: בשנת 2010 ביקשנו להקדים בינוי של 300 כיתות מתקציב 2011 בהרשאה להתחייב לתקציב 2010.

משה גפני: אגב, לא הגיע מייל לא לוועדה ולא אלי.

אורי שמרת: ועדת הכספים אישרה את הקדמת הכיתות ועכשיו אנחנו לוקחים את אותן כיתות שהוקדמו ומחזירים אותן לרזרבה על מנת להשלים את המהלך.

משה גפני: מה זה יעשה ברזרבה?

אורי שמרת: לא יעשה כלום.

אורי שמרת: זאת הרשאה ולא מזומן.

אורי שמרת: שוב, הקדמנו את ההרשאה מ-2011 ל-2010 על מנת ששנת הלימודים תשע"א תוכל להתקיים.

משה גפני: והתחילו לבנות?

אורי שמרת: יצאה הרשאה.

אורי שמרת: עכשיו לוקחים את ההרשאה ומחזירים אותה לרזרבה.

משה גפני: אנחנו מצביעים.

משה גפני: ה צ ב ע ה פנייה מספר 194 – אושרה פה אחד

יצחק וקנין: רביזיה.

משה גפני: יש רביזיה של חבר הכנסת וקנין.

משה גפני: פניות מספר 195 עד 197 –

אריאל קטן: הפנייה נועדה להעביר כסף לטובת תוכניות הבראה למועצות הדתיות.

אריאל קטן: בתוכניות ההבראה יש שני שלבים.

אריאל קטן: חצי אנחנו נותנים בתור מענק וחצי אנחנו נותנים כהלוואה למועצות.

אריאל קטן: כאן יש את עיקר ההלוואה, 15 מיליון שקלים.

אריאל קטן: יש עוד שניים וחצי מיליון שקלים עבור תוכניות הבראה ויש כאן עוד כמעט ארבעה מיליון שקלים שבעיקרון אלה עודפים מחויבים לטובת עידוד קבורה רוויה.

משה גפני: מה זה תוכניות ההבראה?

משה גפני: באיזה מועצות דתיות מדובר?

אריאל קטן: המענק הוא עבור קריית אונו, אליכין ובת ים.

אריאל קטן: ה-15 מיליון שקלים הם עבור הלוואות להרבה מאוד מועצות דתיות שעברו תוכנית בשנה שעברה ולא הספקנו לתת להן הלוואות.

אריאל קטן: יש לנו כארבעים מועצות דתיות שעוברות תוכניות הבראה.

יעקב אדרי: הרב גפני, למה אתה מתאמץ?

יעקב אדרי: בלאו הכי יש רביזיה.

משה גפני: מה זה תוכנית ההבראה של בת ים, אליכין וקריית אונו?

משה גפני: לגבי בת ים.

משה גפני: בוא נתחיל בבת ים.

משה גפני: בבת ים יש ממונה, יש מועצה דתית נבחרת, מה יש בבת ים?

אריאל קטן: יש מועצה דתית נבחרת.

משה גפני: כמה זמן כבר?

אריאל קטן: אני לא יודע כמה זמן אבל תוכנית ההבראה, הם כבר קיבלו.

משה גפני: מה זאת אומרת אתה לא יודע?

משה גפני: כמה זמן?

אריאל קטן: אני יכול לברר.

אריאל קטן: אני בצד של הכסף ולא בצד של הבחירות.

משה גפני: אנחנו צריכים לדעת.

אריאל קטן: בסדר.

אריאל קטן: אין בעיה.

אריאל קטן: אני אברר את הדברים האלה.

משה גפני: אולי לא צריך שם משכורות.

אריאל קטן: על החלק האחרון, מדובר כאן בפיצויי פרישה של כמה עובדים.

אריאל קטן: כל תוכנית ההבראה כבר יושמה אלא שנשאר השלב לשלם לעובדים את מה שהובטח להם בפרישה שלהם.

אריאל קטן: מתוך הסכום הזה, סכום של מיליון ו-533 שקלים הולכים לבת ים, לטובת תנאי הפרישה של העובדים.

משה גפני: מה זה אליכין וקריית אונו?

אריאל קטן: קריית אונו, אלה גם כן תוכניות הבראה.

משה גפני: קריית אונו, זאת מועצה דתית נבחרת?

משה גפני: ממונה?

אריאל קטן: אני חושב שזאת מועצה דתית נבחרת.

אריאל קטן: שוב, אני לא בקיא ולא יודע מתי נבחר ואם נבחר ממונה או מועצה.

משה גפני: לשם מה אתה צריך שם את הכסף?

אריאל קטן: זאת תוכנית הבראה.

אריאל קטן: מה שאנחנו נותנים להם כאן עכשיו, זה מענק כדי לכסות חובות עבר.

אריאל קטן: זה חמישים אחוזים מחובות העבר שלהם שאנחנו מכסים אותם.

משה גפני: איזה חובות היו להם?

משה גפני: על מה?

אריאל קטן: בעיקר, רוב החובות של המועצות הדתיות, מדובר על שכר לעובדים ולא לספקים.

אריאל קטן: גם לספקים יש אבל הרוב זה לעובדים.

משה גפני: וההשתתפות של הרשות המקומית שם היא בהתאם למה שקבענו?

אריאל קטן: כן.

אריאל קטן: מה שקורה זה שחמישים אחוזים ניתנים להם כמענק ואת ההלוואה, הם מקבלים הלוואה, ומי שמכסה להם את ההלוואה, זה המשרד לשירותי דת והרשות המקומית לפי האחוזים שוועדת הכספים קבעה.

משה גפני: מה זה אליכין?

משה גפני: מה יש שם?

משה גפני: מועצה דתית נבחרת?

אריאל קטן: אני לא יודע.

אריאל קטן: אני יכול לברר.

משה גפני: אתה יכול להביא לי גם רשימה של תוכניות ההבראה במועצות הדתיות האחרות?

אריאל קטן: כן.

משה גפני: בסדר.

משה גפני: אתה תביא את כל הדברים האלה.

משה גפני: אני רוצה גם פרטים – מה מועצה דתית נבחרת ומה ממונה.

משה גפני: אנחנו מצביעים.

משה גפני: ה צ ב ע ה פניות מספר 195 עד 197 – אושרו פה אחד

יצחק וקנין: רביזיה.

משה גפני: יש בקשת רביזיה של חבר הכנסת וקנין שאני מצטרף אליה עד שאני אקבל את הרשימה המדויקת עם הפירוט, ואז אני אסיר את הרביזיה שלי.

משה גפני: אני רוצה לקבל רשימה מדויקת של המועצות הדתיות, אני רוצה לדעת את מהלכן, האם מדובר במועצה דתית נבחרת או בממונים, מתי התמנו הממונים אם אלה ממונים, מתי התמנתה המועצה הדתית אם זאת מועצה, של כל הרשימה הזאת שאישרנו לה כסף.

יעקב אדרי: גם אני מצטרף לרביזיה.

משה גפני: גם חבר הכנסת אדרי מצטרף לרביזיה.

משה גפני: אתה גם רוצה את הרשימה.

יעקב אדרי: כן.

משה גפני: פניות מספר 199 עד 201 – שירות בתי הסוהר

אנסטסיה סורוקינה: הפנייה נועדה לתגבר את תקציב הפיתוח של המשרד לביטחון פנים בסך של כ-77 מיליון שקלים בהוצאה רגילה ו-6 מיליון שקלים בהרשאה להתחייב, בהתאם לסיכום בין המשרדים שעיקרם שדרוג טכנולוגיות במשטרה בסך של 27 מיליון שקלים, תקצוב שירות בתי הסוהר בסך של 48 מיליון שקלים – יש בפנייה טעות – שעיקרם עבור שיפוץ אגפים, רכישת מערכות קשר ותקצוב פרויקט קדמה שזאת מערכת מחשוב מרכזית, ותקצוב סך של 11 מיליון שקלים עבור שיפוץ בית ספר לכבאות והקמה במשרד.

משה גפני: איך הגיע לכאן בית ספר לכבאות, בתוך הפנייה הזאת?

אנסטסיה סורוקינה: בית ספר לכבאות מתוקצב בסעיף 52, תקציב הפיתוח של המשרד לביטחון פנים.

משה גפני: יש שאלות לחברים?

משה גפני: אנחנו נצטרך לתאם את זה, אבל אני רוצה שנציב שירות בתי הסוהר יבוא לוועדה להסביר.

משה גפני: יש נציב חדש ואני רוצה שהוא יבוא לוועדה להסביר את כל הכספים האלה שאתם מעבירים מפעם לפעם.

משה גפני: אלה סכומים לא מבוטלים.

משה גפני: האם יש תוכנית כוללת של כל העניין?

אנסטסיה סורוקינה: אני יודעת שהם עובדים על תוכנית כוללת.

משה גפני: אני עכשיו מדבר על שירות בתי הסוהר.

משה גפני: על כבאות, זה ודאי.

משה גפני: בנושא הכבאות הוא גם היה כאן, אבל יש נציב חדש לשירות בתי הסוהר וכל הזמן יש פניות שהן בסדרי גודל גדולים.

יעקב אדרי: כדאי גם שיכיר אותנו.

משה גפני: כן.

משה גפני: אני רוצה לדעת האם יש תוכנית כוללת לעניין הזה.

משה גפני: אדוני מנהל הוועדה, אני מבקש מחברי הוועדה לאשר את הפניות הללו, אני חושב שהנציב החדש צריך לבוא לוועדה ולהסביר את התוכנית הכוללת מכיוון שכל פעם אנחנו מאשרים פניות והפניות לא קטנות אלא בסדרי גודל גדולים.

משה גפני: שיאמר לנו מה הוא מתכוון בעתיד ומה הוא הולך לעשות עכשיו.

משה גפני: אנחנו מאשרים הרבה כסף – דברים שהם לא שנויים במחלוקת – והרבה פעמים אנחנו לא נכנסים מספיק לפרטים.

משה גפני: אנחנו מצביעים.

משה גפני: ה צ ב ע ה פניות מספר 199 עד 201 – אושרו פה אחד מנהל הוועדה, אנחנו נתאם פגישה עם נציב שירות בתי הסוהר.

משה גפני: נתאם אתו את המועד והוא יוזמן לוועדה.

יצחק וקנין: רביזיה.

משה גפני: רביזיה של חבר הכנסת וקנין.

משה גפני: חבר הכנסת וקנין צודק.

משה גפני: אנחנו כולנו נתקלים לפעמים בדברים שמוציאים אותנו מדעתנו.

משה גפני: ביום ראשון הבאתי לכאן מכתב שקיבלתי ביום שישי מאישה נכה בתל אביב שהולכים עם הוצאה לפועל, עם אמצעי אכיפה.

משה גפני: התחלף מנהל רשות המים.

משה גפני: אגב, יש כאן פנייה של רשות המים ואני בכלל לא מביא אותה.

משה גפני: לוקחים נכה כזאת.

משה גפני: הרי זה ברור לחלוטין שהיא צריכה לקבל תוספת של מים – ואומרים לי אנשי האוצר שהם מתביישים.

משה גפני: אמר לי שאול מרידור שהוא מתבייש להסתכל עלי.

משה גפני: היו כאן סיכומים אבל יושב ראש הקואליציה לא נותן לי להביא את החוק.

יצחק וקנין: החוק הוא מינואר 2010.

משה גפני: אתה צודק.

יצחק וקנין: אחרי שנה וחצי כותבים מכתב כזה?

משה גפני: צודק.

משה גפני: צודק.

יצחק וקנין: זה חוק שהתקבל בכנסת.

משה גפני: פנייה מספר 200 – טקסי זיכרון, מרכז ההסברה

קריאה: הפנייה נועדה לביצוע שינויים פנימיים במשרד ראש הממשלה.

קריאה: הפנייה הונחה על שולחן הוועדה לפני כחודשיים והתבקשנו לפצל את החלק שמונח לפניכם מאותה פנייה מקורית, לבקשת חבר הכנסת טיבי.

זהבה גלאון: מטריד אותו משרד ההסברה ומשרד הדתות.

משה גפני: מה זה משרד הדתות בעניין?

משה גפני: אין משרד דתות.

משה גפני: זה המשרד לשירותי דת.

משה גפני: מה זה?

קריאה: יכול להיות שהשם לא מעודכן.

קריאה: יש פרויקט של חינוך יהודי וקשרים עם הגולה.

קריאה: זה סיכום בין המשרד לשירותי דת לבין משרד ההסברה.

זהבה גלאון: משרד הדתות הפך להיות משרד ההסברה?

משה גפני: גם אני לא יודע.

משה גפני: מישהו יכול להסביר לנו את זה?

זהבה גלאון: משרד הדתות מסביר עכשיו בחוץ לארץ את ענייני ההסברה של מדינת ישראל?

זהבה גלאון: לא הבנתי את זה.

אריאל קטן: לא, יש פעילות דת בתפוצות.

אריאל קטן: שוב, אני לא בקיא בפרטים בדיוק לגבי הפרויקט.

אריאל קטן: מי שמפעיל את הפרויקט, זאת ההסתדרות הציונית העולמית והמשרד לענייני תפוצות ביקש להצטרף במיליון שקלים לפרויקט הזה.

זהבה גלאון: ומה עושה הפרויקט הזה?

אריאל קטן: אני לא בקיא בפרטים.

אריאל קטן: אני יכול לברר.

זהבה גלאון: כל משרד הופך להיות משרד החוץ ומנהל פעילות בחוץ לארץ?

משה גפני: אני אומר שאנחנו רוצים יותר פרטים.

משה גפני: אני לא מציע לעכב את זה.

משה גפני: אני מציע לאשר את זה אבל אני אצטרף לרביזיה של חבר הכנסת וקנין עד שאני אקבל את כל הפרטים.

משה גפני: אנחנו מצביעים.

משה גפני: ה צ ב ע ה פנייה מספר 200 – אושרה

יצחק וקנין: רביזיה.

משה גפני: יש בקשת רביזיה של חבר הכנסת וקנין שאני מצטרף אליה.

משה גפני: זהבה, גם את רוצה לדעתאת הפרטים?

זהבה גלאון: אני נמנעת.

משה גפני: אני רוצה הסבר.

משה גפני: מי נותן תשובה על העניין הזה?

משה גפני: אני לא אסיר את הרביזיה עד שאני אקבל תשובה.

אריאל קטן: אני אפנה למשרד ראש הממשלה להעביר את המידע.

משה גפני: אתה תעביר לנו את המידע.

אריאל קטן: לך ולחבר הכנסת וקנין.

משה גפני: בסדר.

משה גפני: תעביר לי את המידע ואז אני אסיר את הרביזיה.

משה גפני: זה לא קשור לרביזיה של חבר הכנסת וקנין בגלל המינהל.

משה גפני: פניות מספר 204 ו-205 –

אמיר אדרי: הפנייה נועדה להעביר סך של מאה מיליוני שקלים במזומן ו-165 מיליוני שקלים כהרשאה להתחייב עבור משרד התשתיות, בין היתר לצורך מימוש החלטת ממשלה לקידום התייעלות אנרגטית ותקצוב מחקרים של המדען הראשי.

משה גפני: אנחנו מצביעים.

משה גפני: ה צ ב ע ה פניות מספר 204 ו-205 – אושרו

יצחק וקנין: רביזיה.

משה גפני: יש רביזיה של חבר הכנסת וקנין.

משה גפני: פנייה מספר 206 - - משרד החקלאות

מעין נשר: הפנייה נועדה לביצוע שינויים פנימיים בתקציב משרד החקלאות בעיקר תקצוב של 14,380 אלפי שקלים בגין פיצויים עבור השמדת בעלי חיים, ותקצוב של 2 מיליון ו-587 אלף שקלים לטובת ביטוח משנה לביטוח הכנסה.

מעין נשר: חוץ מזה יש שם שינויים פנימיים.

זהבה גלאון: מה זה השמדת בעלי חיים?

מעין נשר: לצורך השמדות של בעיקר השנה עופות שחולים בניוקסל.

יעקב אדרי: או מחלת הפה והטלפיים.

מעין נשר: כן, מחלת הפה והטלפיים בבקר אבל בעיקר השנה ניוקסל וכנראה אני אבוא שוב לוועדה עם פנייה נוספת.

יצחק וקנין: אני יכול להעיד אני מגדל את העופות והלהקה שלי חלתה בניוקסל והיה צריך לחסל.

יצחק וקנין: למרות זה אני אעשה רביזיה.

משה גפני: אנחנו מצביעים.

משה גפני: ה צ ב ע ה פנייה מספר 206 – אושרה פה אחד

יצחק וקנין: רביזיה.

משה גפני: רביזיה של חבר הכנסת וקנין.

משה גפני: פניות מספר 207 עד 209 -

מעין נשר: גם פנייה של משרד החקלאות.

מעין נשר: הפנייה נועדה קודם כל להעביר תקציב בסך של 1,720 אלפי שקלים ממשרד הקליטה למשרד החקלאות לשם קליטת מדענים עולים ו-250 אלף שקלים ממשרד הפנים לצורך בניית מפרט רישוי עסקים.

מעין נשר: בנוסף יש שינויים פנימיים בתקציב תקצוב של שמונה מיליון שקלים עבור פיצוי לחקלאים בגין מחלת הקרחון באגס ועוד 25,200 אלפי שקלים למינהלת ההשקעות.

מעין נשר: זה תקציב שהיה אצלם בהרשאות להתחייב.

משה גפני: אנחנו מצביעים.

משה גפני: ה צ ב ע ה פניות מספר 207 עד 209 – אושרו פה אחד

יצחק וקנין: רביזיה.

משה גפני: רביזיה של חבר הכנסת וקנין.

משה גפני: אני חוזר לפנייה האחרונה.

משה גפני: פנייה מספר 191 – ניצולי שואה

אורי שמרת: הפנייה נועדה לתקצוב תגבור כוח אדם על מנת לשפר את השירות הניתן ברשות לזכויות ניצולי שואה.

אורי שמרת: מדובר בתוספת של עבודה בלתי צמיתה, סטודנטים ושעות נוספות, על מנת לייעל ולזרז את הטיפול.

משה גפני: על מה אתה מדבר?

אורי שמרת: אני מדבר על פנייה מספר 191, תוספת תקצוב כוח אדם לשיפור השירות שניתן ברשות לזכויות ניצולי שואה.

משה גפני: הבנתי.

משה גפני: בסדר גמור.

משה גפני: אנחנו מצביעים.

משה גפני: ה צ ב ע ה פנייה מספר 191 – אושרה פה אחד

יצחק וקנין: רביזיה.

משה גפני: רביזיה של חבר הכנסת וקנין.

משה גפני: פניות מספר 150 ו-151 –

אנסטסיה סורוקינה: הפנייה נועדה לתגבר את תקציב המינהל האזרחי בסך מיליון וחצי שקלים שעיקרם עבור רכישת שכפ"צים לחיילים.

משה גפני: אנחנו מצביעים.

משה גפני: ה צ ב ע ה פניות מספר 150 ו-151 – אושרו פה אחד

יצחק וקנין: רביזיה.

משה גפני: רביזיה של חבר הכנסת וקנין.

אנסטסיה סורוקינה: יש עוד פנייה, הסיב האופטי.

משה גפני: פניות מספר 189 ו-190 –

אנסטסיה סורוקינה: מיליון שקלים לסיב אופטי.

משה גפני: זה מה שאורי אריאל דיבר עליו קודם.

אנסטסיה סורוקינה: כן.

משה גפני: אנחנו מצביעים.

זהבה גלאון: אדוני, אני רוצה הסבר.

אנסטסיה סורוקינה: הפנייה נועדה לתגבר את תקציב המינהל האזרחי בסך של מיליון שקלים, הנחת סיב אופטי בוואדי חלמיש, שם אין עכשיו קליטה וזה מאוד מסוכן לעבור שם בלילות.

אנסטסיה סורוקינה: רוצים לשים שם אנטנות כדי לאפשר את התקשורת.

משה גפני: אנחנו מצביעים.

משה גפני: ה צ ב ע ה פניות מספר 189 ו-190 – אושרו פה אחד

יצחק וקנין: רביזיה.

משה גפני: רביזיה של חבר הכנסת וקנין.

משה גפני: תאמר משפט ואני אומר משפט אחריך ובזה נסיים את הקטע הזה.

יצחק וקנין: אתם בטח שמים לב שאני עושה רביזיה על הכול.

יצחק וקנין: במשך עשר שנים אני יושב בוועדת הכספים באופן רצוף ואני לא זוכר שעשיתי פעולה כזאת בצורה גורפת.

משה גפני: נכון.

יצחק וקנין: אולי פה ושם רביזיה נקודתית.

יצחק וקנין: השאלה היא האם אנחנו מחוקקים או אנחנו לא מחוקקים.

יצחק וקנין: אם עובר חוק בכנסת, רבותיי, זה כבר לא נוגע ליצחק וקנין אלא זה נוגע לכל חבר כנסת כי מחר זה יהיה חוק שלכם והחוק הוא לא חוק שלי אלא חתומים עליו לפחות ארבעים חברי כנסת.

יצחק וקנין: לא יכול להיות מצב שחוק עובר, מקבלים אותו לפני שמונה חודשים, הוא מיושם רטרואקטיבית והמינהל כותב מכתב כפי שהקראתי אותו.

יצחק וקנין: זאת בושה וחרפה לחברי הכנסת.

יעקב אדרי: השתכנענו.

יצחק וקנין: ולכן או שנקבל הבהרה מהמינהל, הבהרה ברורה ומוחלטת, או שאנחנו המחוקקים או שאנחנו לא המחוקקים.

יצחק וקנין: אם יש מדינה בתוך מדינה, אהלן וסהלן.

יצחק וקנין: אני לא מוריד את הרביזיות.

יצחק וקנין: מי שצריך לדאוג למה שצריך לדאוג, שידאג.

יצחק וקנין: אני רוצה לקבל מכתב הבהרה ברור לגבי הנושא הזה.

משה גפני: רבותיי, אני מבקש לומר לחברי הוועדה.

משה גפני: תראו, זה באמת מקרה חריג שבו חבר ועדה מבקש רביזיה על הכול ואני מאפשר את זה.

משה גפני: זה באמת לעצור את כל התקציבים, שזה דבר לא שיגרתי.

משה גפני: אני לא יוצר בזה תקדים.

משה גפני: אנחנו כולנו מסכימים עם חבר הכנסת וקנין.

משה גפני: זה באמת עולה על העצבים העניין הזה.

יצחק וקנין: אם זה היה נקודתי למשרד, הייתי הולך למשרד, אבל זה חוק שעבר בכנסת.

משה גפני: בסדר.

משה גפני: אנחנו כולנו מזדהים עם העניין הזה.

משה גפני: באמת משרדי הממשלה, יש מקרים בהם – והמינהל הוא מקרה בולט וכולנו שמים לב לדבר הזה – הם עושים את זה.

משה גפני: אנחנו בולעים את הצפרדעים האלה אבל בסופו של דבר הפיקוח הוא עלינו.

משה גפני: אצלי באופן אישי הסיפור הזה עם הנכה בתל אביב שקיבלה את המכתב הזה שהצגתי כאן, כי היה דיון על אכיפה מינהלית, זה פשוט מעיד על קהות חושים של משרדי הממשלה.

משה גפני: פשוט לא מעניין אותם.

משה גפני: יושב בן אדם עם ראש קטן, שולח מכתב, נגמר הסיפור.

משה גפני: אני מזדהה לחלוטין עם העניין הזה.

משה גפני: אני לא יוצר עם זה תקדים, לא יקום חבר ועדה באיזשהו פרק זמן ויגיד שיש לו גם כן בעיה ולכן נעצור את הכול.

משה גפני: אנחנו לא יוצרים כאן תקדים.

משה גפני: זאת נקודת אזהרה.

יצחק וקנין: אם הייתה פנייה של המינהל, הייתי משחרר את כל הרביזיות ונשאר עם רביזיה לגבי המינהל, אבל אין לי כאן מינהל.

יצחק וקנין: זה הכוח שביכולתי להפעיל כרגע.

משה גפני: זאת נקודת אזהרה של כולנו למשרדי הממשלה.

משה גפני: תודה רבה.

משה גפני: אני עושה הפסקה של שלוש דקות ולאחר מכן מתקיים דיון על המילואים וחברת הכנסת מירי רגב תנהל אותו.